**ELŐTERJESZTÉS**

**Körmend Város Önkormányzata Képviselő-testülete 2022. május 26-i ülésére**

**Tárgy:** Rábahídvég, Vasvári Pál u. 7. szám alatti ingatlan értékesítése

Tisztelt Képviselő-testület!

Az Önkormányzat tulajdonát képezi a Rábahídvég, Vasvári Pál u. 7. szám alatti ingatlan.

Az ingatlan erősen leromlott állapotú, meglehetősen magas összeget kellene rá költeni, hogy lakható legyen.

Az elmúlt időszakban 2 írásos ajánlat érkezett az ingatlan megvételére, egyik H. O. személytől, aki 1.000.000 Ft. összegű vételi ajánlatot tett, a másik Kiss Zoltántól, aki 2.500.000 Ft összegű vételi ajánlatot tett, amit 50.000 Ft összegű részletekkel vállalna megfizetni az Önkormányzat részére.

Javasoljuk, hogy értékesítse az Önkormányzat az ingatlant a jobb ajánlatot tevő részére, mert hosszú távon sem látni a fedezetet eme ingatlan felújítására, miközben a körmendi önkormányzati tulajdonú ingatlanok felújítására is fedezetet kell folyamatosan biztosítani.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a tulajdonát képező rábahídvégi 433 hrsz-ú, 881 m2 területű, természetben a 9777 Rábahídvég, Vasvári Pál u. 7. szám alatti, kivett lakóház, udvar, gazdasági épület ingatlannyilvántartási megjelölésű ingatlant Kiss Zoltán 9777 Rábahídvég, József Attila u. 19. szám alatti lakos részére 2.500.000 Ft. összegű vételárért. Az Önkormányzat hozzájárul ahhoz, hogy a Vevő a vételárat havi 50.000 Ft összegű részletekben fizesse meg, minden hónap 10. napjáig azzal, hogy a vételár maradéktalan kifizetéséig az Önkormányzat tulajdonjog fenntartással él. Az adásvétellel kapcsolatos költségeket és az ingatlannyilvántartási eljárás díját a Vevő viseli.

Körmend, 2022. 05. 18.

**Bebes István**

**polgármester**